Diari Oficial de la Generalitat Valenciana


Sumari del DOGV 9159, del 25-08-2021 (2021/8793)

RESOLUCIÓ de 20 d'agost de 2021, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9159

Data del DOGV
:   25-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8793


Data del document
:   20-08-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 20 d'agost de 2021, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2021. [2021/8793]  
  
La Llei 13/2017, de 8 de novembre, de la Generalitat, del taxi de la Comunitat Valenciana, estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 6/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant, s'ha actualitzat a causa de les excepcionals circumstàncies que han concorregut al país per la pandèmia global de la Covid-19, la qual ha determinat que la ciutadania haja modificat els seus hàbits a l'hora de desplaçar-se a través dels diferents mitjans de transport, i això ha provocat una caiguda de la demanda sense precedents en l'ús d'aquests mitjans de transport i, més concretament, en el sector del taxi.  
No obstant això, la finalització de l'estat d'alarma, el constant increment de vacunació en la societat i l'increment de l'activitat turística i d'oci, preveu un augment de la demanda de la mobilitat i requereix el corresponent ajust per a adaptar l'oferta necessària i previsible durant l'any vinent fins que la normalitat social i sanitària torne a ser una realitat en tots els territoris.  
Per tant, d'acord amb el que disposa l'article 15 de la Llei 13/2017, de la Generalitat, del taxi de la Comunitat Valenciana, l'Ordre 6/2020, de 10 d'agost, esmentada, i en virtut de l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Primer. Descans obligatori setmanal de les autoritzacions de taxi.  
1. Fixar un dia de descans obligatori setmanal, de 00.00 a 24.00 hores, per a totes les autoritzacions de taxi adscrites a l'àrea de prestació conjunta d'Alacant que queden distribuïts de la manera següent:  
  
Dia de descans Indicatiu Núm. d'autoritzacions que descansen (ambdues incloses)  
Dilluns C 107 a 212  
Dimarts D 213 a 318  
Dimecres E 319 a 424  
Dijous A 425 a 531  
Divendres B 001 a 106  
  
  
2. Per a les autoritzacions de taxi amb obligació de tindre adscrit vehicle adaptat a persones de mobilitat reduïda, així com la resta de taxis adaptats, el dia de descans obligatori, estarà distribuït de la manera següent.  
  
Dia de descans Indicatiu Núm. d'autoritzacions   
que descansen  
Dilluns C 533, 101, 180, 194  
Dimarts D 534, 219, 323, 324  
Dimecres E 535, 537, 376, 385, 387  
Dijous A 536, 410, 430, 485, 508  
Divendres B 532, 9, 41, 89, 90  
  
  
  
  
Segon. Vehicles adaptats  
Les autoritzacions números 9, 41, 89, 90, 101, 180, 194, 219, 323, 324, 376, 385, 387, 410, 430, 485, 508, 532, 533, 534, 535, 536, 537 i aquelles que puguen adscriure vehicle adaptat, han de garantir el servei en horari nocturn.  
  
Tercer. Torns per a caps de setmana  
1. Els caps de setmana (dissabtes i diumenges) treballaran les autoritzacions parelles els dies parells i les autoritzacions imparelles els dies imparells.  
Els dissabtes seran lliures per a tots els taxis de 00.00 a 01.00 i de 20:00 a 24:00.  
Els diumenges seran lliures des de les 00:00h fins a la 01:00h i des de les 20.00 a les 24:00.  
Els dissabtes i diumenges addicionalment seran lliures amb una ampliació que va des de la 01.00 fins a les 04.00 com a màxim.  
Tots aquests horaris són aplicables sempre que estiga permesa la mobilitat per les autoritats competents.  
2. Del que disposa el punt primer d'aquest apartat, en queden exceptuades les autoritzacions de taxis adaptats durant tot el període.  
  
La prestació d'aquest tipus de serveis ha d'identificar-se a través del distintiu que s'acompanya com a annex a aquesta resolució, que s'ha de col·locar en el quadre de comandament de manera que siga visible des de l'exterior del vehicle.  
La prestació del servei a persones amb mobilitat reduïda té preferència, encara que no té aquest ús exclusiu. Aquesta prestació ha de garantir-se durant les vint-i-quatre hores del dia pels prestadors del servei.  
  
Per a acollir-se a aquesta excepcionalitat, és obligatori estar adscrit a un centre de distribució de taxis o a una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà periòdicament el grau de compliment d'aquesta obligació i adoptarà les mesures que considere oportunes en cas d'incompliment incloent-hi, si escau, la imposició de les sancions que corresponguen.  
  
  
Quart. Torns per a dies festius  
S'estableix un torn de prestació del servei per als següents dies festius, (inclosos els que realitzen el descans setmanal):  
  
Dia festiu Autorització que presta el servei  
12 octubre Totes les llicències parelles  
1 novembre Totes les llicències imparelles  
6 desembre Totes les llicències parelles  
8 desembre Totes les llicències imparelles  
6 gener (2022) Totes les llicències parelles  
  
  
  
Els dies festius seran lliures per a la totalitat de la flota de 21.00 a 24.00 hores.  
El dia 1 de novembre serà lliure de 0.00 a 07.00 per a la totalitat de la flota.  
El dia 18 i 19 de desembre serà lliure de 0.00 a 07.00 per a la totalitat de la flota.  
El dia 24 i 31 de desembre serà lliure de 19:00h a 24:00h per a la totalitat de la flota.  
El dia 25 de desembre serà lliure les 24 hores per a la totalitat de la flota.  
El dia 1 de gener de 2022 serà lliure les 24 hores per a la totalitat de la flota.  
Tots aquests horaris són aplicables sempre que estiga permesa la mobilitat per les autoritats competents.  
  
  
  
Cinqué. Efectes  
Aquesta resolució té efecte el mateix dia de la publicació, i deixa sense efectes la de 30 de juny de 2021, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme, en l'àrea de prestació conjunta d'Alacant, durant l'any 2021.  
  
  
Contra aquesta resolució, que no posa fi a la via administrativa, s'hi pot interposar un recurs d'alçada davant de la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 20 d'agost de 2021.- La directora general d'Obres Públiques, Transport i Mobilitat Sostenible: Roser Obrer Marco.